Súradnice: 41°53′53″S 25°46′16″V﻿ / ﻿41,898°S 25,771°V﻿ / 41.898; 25.771

**Chuchla** (bulh. Хухла), v tvare s určitým členom **Chuchlata** (bulh. Хухлата) je horský hrebeň v pohorí Rodopy v chaskovskej oblasti v južnom Bulharsku. V najvyššom bode dosahuje nadmorskej výšky 353 m n. m..

Lokalita
--------

Horský hrebeň Chuchla sa nachádza v severovýchodnej časti Východných Rodop (podcelok pohoria Rodopy), pričom je jednou z častí pahorkatiny Chaskovska chălmista oblast.

Leží medzi riekami Charmanlijska reka (nazývaná aj *Oludere* (bulh. Олудере), alebo *Velička* (bulh. Величка)) a Biserska reka, ktoré sú pravými prítokmi rieky Marica. Biserska reka hrebeň oddeľuje od výšiny Gradište na severe, Charmanlijska reka od horského hrebeňa Gorata na juhu. Vo východnej a v severnej časti časti siaha po dolinu rieky Marica. Na juhozápade sa cez nízke sedlo spája v nadmorskej výške 286 m n. m. s východorodopským horským hrebeňom Čal.

V svahu úpätia rodopského hrebeňa Chuchla

Všeobecná charakteristika
-------------------------

Predstavuje nízky, široký, kopcovitý, vo vrcholovej časti skôr rovinatý a plochý horský hrebeň

Orograficky je hrebeň Chuchla výraznejšie vymedzený na severnej strane v smere do doliny Charmanlijskej reky. Severné a a východné svahy hrebeňa sú viac strmé než južné a západné.

Rieky Charmanlijska reka a Biserska reka vytvárajú na hraniciach Chuchly hlboké a krajinársky príťažlivé prielomy.

### Rozmery

Hrebeň je dlhý približne 20 kilometrov a tiahne sa v smere z juhozápadu na severovýchod. V najširších miestach dosahuje šírky 10 kilometrov.

Väčšia časť vrcholových častí Chuchly sa nachádza v nadmorskej výške medzi 250 m n. m. a 300 m n. m..

### Najvyšší vrch

Najvyšším bodom hrebeňa je rovnomenný vrch Chuchla (bulh. Хухла) s nadmorskou výškou 353 m n. m.. Nachádza sa v severnej časti hrebeňa približne 2 kilometre južne od dediny Briagovo.

Geológia
--------

Geologické podložie hrebeňa je tvorené v jeho severovýchodnej časti predovšetkým stabilnými rulami a v juhozápadnej časti predovšetkým nestabilnými pliocénnymi sedimentami.

Vegetácia
---------

Horský hrebeň Chuchla je zarastený prevážne riedkymi listnatými lesnými porastami a krovinami. Časti hrebeňa sú odlesnené a sú poľnohospodársky obhospodarované.

V svahu úpätia rodopského hrebeňa Chuchla

Fauna
-----

Na území Chuchly sa bežne vyskytuje pernatá zver, ako aj niekoľko druhov plazov.

Obývané miesta
--------------

Pri severovýchodnom úpätí Chuchly leží mesto Charmanli. Okrem neho leží v úpätí horského hrebeňa ešte celkovo trinásť dedín. Sún nimi: Biser, Briagovo, Dinevo, Elena, Ivanovo, Krivo pole, Ľubenovo, Malăk izvor, Momino, Nadežden, Ostăr kamăk, Rodopi a Slavianovo.

Využitie
--------

### Hospodárstvo

Pomerne široko rozvinuté je na území vidiecke poľnohospodárstvo, v menšej miere aj chov hospodárskych zvierat a ťažba dreva.

### Vojenské využitie

Oblasť horského hrebeňa Chuchla bola dlhé roky využívaná ako vojenský polygón (vojenská oblasť), kde sa konali pravidelné cvičenia bulharskej armády.

Infraštruktúra
--------------

### Cestná sieť

Pri východnom úpätí hrebeňa vedie cesta prvej triedy, ktorá spája mesto Charmanli s dedinou Biser. S úpätím hrebeňa má spojenie v dĺžke 8,9 kilometra. Cez východnú časť hrebeňa prechádza cesta tretej triedy, ktorá spája mesto Charmanli s dedinou Ivanovo. Cez územie Chuchly cesta vedie v dĺžke 10,2 kilometra.

### Železničná sieť

Pri východnom úpätí paralelne s cestou prvej triedy ktorá spája mesto Charmanli s dedinou Biser vedie železničná trať na trase Sofia – Plovdiv – Svilengrad.

Kultúrne pamätihodnosti
-----------------------

* V katastri dediny Ostăr kamăk sa v úpätí hrebeňa Chuchla v doline Charmanlijskej reky napravo od cesty do dediny nachádzajú megalitické dolmeny.
* V blízkosti mesta Charmanli sa na úpätí hrebeňa nachádza pamätník Izvorăt na Belonogata, kultúrna pamiatka národného významu.

Galéria
-------

* pohľad na časť horského hrebeňa Chuchla pri meste Charmanli v oblasti chránenej lokality Defiletopohľad na časť horského hrebeňa Chuchla pri meste Charmanli v oblasti chránenej lokality Defileto
* pohľad na časť horského hrebeňa Chuchla pri meste Charmanli v oblasti chránenej lokality Defiletopohľad na časť horského hrebeňa Chuchla pri meste Charmanli v oblasti chránenej lokality Defileto
* v svahu úpätia rodopského hrebeňa Chuchlav svahu úpätia rodopského hrebeňa Chuchla
* v doline Charmanlijskej reky, ktorá oddeľuje Chuchlu od horského hrebeňa Gorata – na ľavej strane fotografie je hrebeň Chuchla, na pravej hrebeň Goratav doline Charmanlijskej reky, ktorá oddeľuje Chuchlu od horského hrebeňa Gorata – na ľavej strane fotografie je hrebeň Chuchla, na pravej hrebeň Gorata

Referencie
----------

1. 1 2 3 4 5 6 7 8 9 10 11 12 13 14  KIRADŽIEV, Svetlin. *Enciklopedičen geografski rečnik na Bălgarija*. Sofia : Izdatelstvo "Iztok – Zapad", 2013. 624 s. ISBN 978-619-152-142-5. S. 576.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  KOLEKTÍV AUTOROV. *Goľama enciklopedija „Bălgarija"*. Tom. 12. UNI – JA. Sofia : Bălgarska akademija na naukite – Naučnoinformacionen centăr „Bălgarska enciklopedija", 2012. ISBN 978-954-8104-34-0. S. 4677 – 4678.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  MIČEV Nikolaj; MICHAJLOV, Cvetko; VAPCAROV, Ivan; KIRADŽIEV, Svetlin. *Geografski rečnik na Bălgarija*. Sofia : Izdatelstvo "Nauka i izkuzstvo", 1980. 564 s. ISBN 9532672611 Chybné ISBN. S. 523.
4. 1 2 3 4 5 6 7 8 9 10 11 12  NIKOLOV Vasil; JORDANOVA, Marina; BOTEVA, Ivanka. *Planinite v Bălgarija*. Sofia : Bălgarska akademija na naukite – Nacionalen institut po geofizika, geodezija i geografija – Izdatelstvo na BAN „Prof. Marin Drinov", 2018. 432 s. ISBN 978-954-322-946-8. S. 401.
5. 1 2 3  KOLEKTÍV AUTOROV. *Enciklopedija – sveštenite mesta na Bălgarija*. Sofia : Bălgarska akademija na naukite – Naučnoinformacionen centăr „Bălgarska enciklopedija", 2022. 706 s. ISBN 978-619-195-327-1. S. 100.
6. 1 2  Национален институт за недвижимо културно наследство. *НИНКН: Област Хасково* [online]. ninkn.bg, [cit. 2024-09-01]. Dostupné online.
7. 1 2  ГЕОРГИЕВ, Слави; КАБАДЖОВ, Христо. *„Изворът на белоногата" край Харманли* [online]. btourism.com, [cit. 2024-01-09]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Chuchla (horský hrebeň)**